
ADMINISTRACINĖS PASLAUGOS TEIKIMO APRAŠYMAS
DĖL TĖVYSTĖS PRIPAŽINIMO REGISTRAVIMO

						Marijampolė
	Administracinės paslaugos pavadinimas
	Tėvystės pripažinimo registravimas

	Administracinės paslaugos kodas
	03-04
PASA00052

	Administracinės paslaugos aprašymo versija ir jos sukūrimo data
	5 versija 
2025-06-03 

	Administracinės paslaugos gavėjo (asmens, siekiančio gauti paslaugą) tipas
	Gyventojai
Užsieniečiai

	Funkcija, kurią vykdant teikiama administracinė paslauga
	Valstybės deleguota funkcija

	Administracinės paslaugos apibūdinimas
	Tėvystės pripažinimą Teisės ir civilinės metrikacijos skyrius (toliau - TCM skyrius) registruoja savo iniciatyva, remdamasis notariškai ar teismo patvirtintu pareiškimu dėl tėvystės pripažinimo. Tėvystės pripažinimą TCM skyrius taip pat registruoja remdamasis vyro, laikančio save tėvu, kartu su vaiko motina pateiktu prašymu įregistruoti tėvystės pripažinimą. Jeigu vaiko gimimas neįregistruotas, TCM skyrius, gavęs pareiškimą dėl tėvystės pripažinimo, jį saugo iki pareiškimo registruoti vaiko gimimą pateikimo. TCM skyriui gavus pareiškimą registruoti vaiko gimimą ir vaiko gimimo pažymėjimą, tėvystės pripažinimas registruojamas kartu su vaiko gimimu, sudarant gimimo įrašą. Registruojant tėvystės pripažinimą, kai vaiko gimimas buvo įregistruotas, gimimo įraše paliekama vaiko turima pavardė ir tautybė, jei notaro ar teismo patvirtintame pareiškime dėl tėvystės pripažinimo nenurodyta kitaip. Jeigu TCM skyrius iš notaro gauna informaciją, kad vaiko motina arba vyras, laikantis save vaiko tėvu, atšaukė pareiškimą dėl tėvystės pripažinimo, kol vaiko gimimas nebuvo įregistruotas TCM skyriuje, vaiko kilmė iš tėvo, remiantis pareiškimu dėl tėvystės pripažinimo, neregistruojama. Jei vaiko tėvai pateikia TCM skyriui užsienio valstybėje sudarytus tėvystės pripažinimą, šie civilinės būklės aktai registruojami remiantis šiais dokumentais, tėvų ar vieno iš jų prašymu ir pateiktais tėvų asmens tapatybės dokumentais, jei duomenų apie tėvus nėra Gyventojų registre. Užsienio teismų sprendimai turi būti pripažinti Lietuvos Respublikos civilinio proceso kodekso nustatyta tvarka. Registruojant tėvystės pripažinimą, kai vaiko gimimas buvo įregistruotas sudaromas civilinės būklės akto įrašo pakeitimo ar papildymo įrašas, kuriuo atitinkamai gimimo įraše koreguojami duomenys apie vaiko tėvus.
Vaiko gimimo įrašo išrašą galima atsiimti Teisės ir  civilinės metrikacijos skyriuje. Elektroniniai išrašai pareiškėjo prašymu jam išsiunčiami elektroniniu būdu per VĮ „Registrų centras“ Savitarną https://www.registrucentras.lt/paslaugos

	Administracinės paslaugos rezultatas
	Užregistruotas gimimas kartu su tėvystės pripažinimu. Išduotas gimimo įrašą liudijantis išrašas

	Teisės aktai, reguliuojantys administracinės paslaugos teikimą
	1. Lietuvos Respublikos Vyriausybės 2000 m. gruodžio 15 d. nutarimas Nr. 1458 „Dėl konkrečių valstybės rinkliavos dydžių sąrašo ir valstybės rinkliavos mokėjimo ir grąžinimo taisyklių patvirtinimo“;
2. Valstybinės lietuvių kalbos komisijos 2003 m. birželio 26 d. nutarimas Nr. N-2(87) „Dėl moterų pavardžių sudarymo";
3. Lietuvos Respublikos civilinis kodeksas ;
4. Konvencija dėl išrašų iš civilinės būklės aktų įrašų išdavimo įvairiomis kalbomis ;
5. Civilinės būklės aktų registravimo taisyklės, patvirtintos Lietuvos Respublikos teisingumo ministro 2016-12-28 įsakymu Nr. 1R-334 „Dėl civilinės būklės aktų registravimo taisyklių ir civilinės būklės aktų įrašų ir kitų dokumentų formų patvirtinimo“ ;
6. Lietuvos Respublikos pilietybės įstatymas ;
7. Lietuvos Respublikos civilinės būklės aktų registravimo įstatymas 

	Informacija ir dokumentai, kuriuos turi pateikti asmuo
	1. Vyro, laikančio save vaiko tėvu, ir motinos prašymas dėl tėvystės pripažinimo; 
2. Tėvų asmens tapatybę patvirtinantys dokumentai;
3. Gimimo liudijimas arba gimimo įrašo išrašas

	Informacija ir dokumentai, kuriuos gauna pats paslaugos teikėjas 
	Informacija (tėvų vardai, pavardės, asmens kodai, tautybė, pilietybė, jų šeiminė padėtis, vaiko gimimo pažymėjimas) iš Gyventojų registro MGVDIS sistemos– VĮ "Registrų centras"
Studentų g. 39, LT-08106 Vilnius, www.registrucentras.lt/
Notarų patvirtintas pareiškimas dėl tėvystės pripažinimo 
Gaunamas per Dokumentų valdymo sistemą „Kontora“

	Administracinės paslaugos teikimo būdas (tipas)
	Elektroninė paslauga 
Neelektroninė paslauga

	Duomenys apie elektroninės administracinės paslaugos teikimą



	Nuoroda: https://www.epaslaugos.lt/portal/service/138454/23640?searchId=89acd4c3-2ddc-4b26-bd85-e907c853ea20
Brandos lygis: 4, 
Tapatybės nustatymas: reikalingas
Paslaugos užsakymo prisijungimo būdai:
	Gyventojams:
-elektroninio parašo naudotojams;
-asmens tapatybės kortelė
	Užsieniečiams:
-elektroninio parašo naudotojams;
-asmens tapatybės kortelė




	Administracinės paslaugos teikimo būtinų veiksmų seka
	„Prašymo pateikimas“
1. Paslaugos gavėjas į civilinės metrikacijos įstaigą gali kreiptis tiesiogiai arba per VĮ „Registrų centras“ Savitarną.
„Prašymo nagrinėjimas“
2. Paslaugos teikėjas išnagrinėja prašymą ir priima sprendimą patenkinti ar atmesti prašymą per 5 darbo dienas nuo prašymo gavimo dienos ir informuoja asmenį apie būtinybę pateikti trūkstamus dokumentus ar informaciją.
3. Paslaugos gavėjas trūkstamus dokumentus ar informaciją pateikia paslaugos teikėjui per 5 darbo dienas nuo informacinio pranešimo gavimo dienos.
4. Paslaugos teikėjas sudaro gimimo įrašą arba papildymo, pakeitimo įrašą ir duomenis perduoda Gyventojų registrui.
„Atsakymo pateikimas“
5. Vaiko gimimo įrašo išrašą galima atsiimti Teisės ir  civilinės metrikacijos skyriuje. Elektroniniai išrašai pareiškėjo prašymu jam išsiunčiami elektroniniu būdu per VĮ „Registrų centras“ Savitarną.

	Administracinės paslaugos teikėjas
	Zita Deltuvienė, Teisės ir civilinės metrikacijos skyriaus vyriausioji specialistė 
tel. +370 343 51 809, 
el. p. zita.deltuviene@marijampole.lt

Teisės ir civilinės metrikacijos skyrius 
tel. +370 343 51 809, 
el. p. metrikacija@marijampole.lt

Raimonda Luckuvienė, Teisės ir civilinės metrikacijos skyriaus vyriausioji specialistė
tel. +370 343 51 809, 
el. p. raimonda.luckuviene@marijampole.lt

	Administracinės paslaugos suteikimo trukmė
	20 d. d.

	Administracinės paslaugos suteikimo kaina (jei administracinė paslauga teikiama atlygintinai)
	Mokama registruojant tėvystės pripažinimą, kai vaiko gimimas buvo įregistruotas anksčiau ir yra sudaromas civilinės būklės akto įrašo pakeitimo ar papildymo įrašas
Valstybės rinkliava – 10 Eur  ir 6,20 Eur (jei pageidauja išrašo)
Mokėjimo rekvizitai:
Valstybinė mokesčių inspekcija prie Lietuvos Respublikos finansų ministerijos 
Kodas  188659752
SEB banko sąsk. Nr. LT247300010112394300
Įmokos kodas 52818

	Paslaugos inicijavimo dokumento forma, pildymo pavyzdys
	Prašymo forma

	Administracinės paslaugos teikėjo veiksmų (neveikimo) apskundimo tvarka
	Atsakymas (sprendimas) per vieną mėnesį nuo atsakymo (sprendimo) įteikimo dienos, jeigu įstatymai nenustato kitaip, gali būti skundžiamas Lietuvos administracinių ginčų komisijos Kauno apygardos skyriui (adresu: A. Juozapavičiaus pr. 57, 45262 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba tiesiogiai Regionų administraciniam teismui bet kuriuose teismo rūmuose (Vilniaus rūmai, Žygimantų g. 2, Vilnius; Kauno rūmai, A. Mickevičiaus g. 8A, Kaunas; Klaipėdos rūmai, Galinio Pylimo g. 9, Klaipėda; Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys), arba per Lietuvos teismų elektroninių paslaugų portalą (https://e.teismas.lt) Lietuvos Respublikos administracinių bylų teisenos įstatymu nustatyta tvarka.

	Prašymo priėmimo vieta
	Teisės ir civilinės metrikacijos skyrius
Marijampolė, Vilkaviškio g. 2, kab. 315

Paslaugą galima užsakyti ir internetu ipasas.lt

